Diari Oficial de la Generalitat Valenciana


Sumari del DOGV 4725, del 02-04-2004 (2004/2984)

Informació pública de l'alternativa tècnica del programa d'actuació integrada per al desenvolupament del sector PP II-1 Trinquet del Pla General de Sant Vicent del Raspeig.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4725

Data del DOGV
:   02-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2984


Organisme emissor
:   Calviga, SA

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament del sector PP II-1 Trinquet del Pla General de Sant Vicent del Raspeig. [2004/F2984]
  
La mercantil Calviga, SA, ha formulat alternativa tècnica de programa d'actuació integrada per al desenvolupament del sector PP II-1 Trinquet del Pla General de Sant Vicent del Raspeig, que conté memòria del programa, homologació declarativa, pla parcial i avantprojecte d'urbanització, segons el que s'estableix als articles 45, 46, 48 i 52 de la Llei 6/1994, de 15 de novembre, de la Generalitat Valenciana, Reguladora de la Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'article 48.1.C) i 52 de la dita llei, es sotmeten els esmentats documents a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant el Registre General de l'Ajuntament de Sant Vicent del Raspeig. Així mateix, durant els 10 primers dies es podrà sol·licitar una pròrroga del termini en les condicions assenyalades en l'article 46.4 de l'esmentada llei.
  
En el mateix termini de 20 dies, qualsevol:
  
a) Podrà consultar els documents protocol·litzats a la notaria de Jesús Jiménez Pascual, situada a Sant Vicent del Raspeig, avinguda Ampla de Castelar, número 8, entresòl.
  
b) Podrà comparèixer a la dita notaria per tal d'obtindre, amb càrrec i pel seu compte, còpia del l'acta de protocol·lització dels projectes o sol·licitar que se li exhibisca esta.
  
c) Podrà consultar l'esmentada documentació, així com l'expedient administratiu (registre d'entrada núm. 15.463, de 27 de novembre de 2003), a l'Ajuntament de Sant Vicent del Raspeig, els dies hàbils en horari d'atenció al públic.
  
Així mateix, mitjançant aquest anunci, d'acord amb el que es preceptua en el paràgraf segon de l'article 48, en relació amb l'article 46 paràgrafs quart i cinqué de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament de Sant Vicent del Raspeig.
  
La publicació d'aquest anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, serveix al mateix temps d'avís als titulars de parcel·les que s'indiquen a continuació, que resulten desconeguts, amb adreça desconeguda o insuficient per tal de poder efectuar la notificació: